 
ՀԻՄՆԱՎՈՐՈՒՄ

 ««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԱՊՐԻԼԻ 17-Ի N 450-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ

1. [bookmark: _GoBack]Իրավական ակտի ընդունման անհրաժեշտությունը (նպատակը) և առաջարկվող կարգավորման էությունը:
 Նախագծի ընդունման անհրաժեշտությունը պայմանավորված է Ազգային ժողովի կողմից երկրորդ ընթերցմամբ և ամբողջությամբ ընդունված «Բարձր տեխնոլոգիաների ոլորտի պետական աջակցության մասին» օրենքում կատարված փոփոխությունների և լրացումների (Պ-1302-01.04.2026-ՏՀ-011-2) կիրարկումն ապահովելու, ինչպես նաև բարձր տեխնոլոգիաների ոլորտի պետական աջակցության ծրագրերի իրականացման ընթացքում ի հայտ եկած մի շարք գործնական խնդիրների լուծման և կարգավորումների կատարելագործման անհրաժեշտությամբ։
Նախագծի նպատակն է Հայաստանի Հանրապետության կառավարության 2025 թվականի ապրիլի 17-ի N 450-Ն որոշման դրույթները համապատասխանեցնել օրենքում կատարված փոփոխություններին, հստակեցնել պետական աջակցության տրամադրման կարգավորումները, բարելավել վարչարարությունը և բարձրացնել պետական աջակցության տրամադրման արդյունավետությունը։
Նախագծով առաջարկվում է Հայաստանի Հանրապետության կառավարության 2025 թվականի ապրիլի 17-ի N 450-Ն որոշումը շարադրել նոր խմբագրությամբ, որով մասնավորապես՝
1. հստակեցվում է «նոր աշխատող» հասկացությունը և սահմանվում են դրա կիրառման առանձնահատկությունները, այդ թվում՝ անցումային ժամանակահատվածի համար նախատեսվող կարգավորումները։ 
2. սահմանվում է, որ Հայաստանի Հանրապետության հարկային օրենսգրքի 150-րդ հոդվածի 1.1-րդ մասով նախատեսված հարկային արտոնությունից օգտվող աշխատողների դեպքում պետական աջակցության չափի հաշվարկման հիմքում կիրառվում է աշխատավարձի և դրան հավասարեցված այլ վճարումների 20 տոկոսին համարժեք մեծությունը։ 
3. դիմումների ներկայացման կարգավորումները համապատասխանեցվում են հարթակի գործունեությանը, ըստ որի տնտեսավարող սուբյեկտը նոր աշխատողների, վերապատրաստված մասնագետների և աշխատանքային միգրանտների համար աջակցություն ստանալու նպատակով ներկայացնում է մեկ միասնական դիմում։ 
4. սահմանվում են պետական աջակցության գումարների վերահաշվարկման արդյունքում հաշվանցման և պետական բյուջե վերադարձման ընթացակարգերը, որոնք հնարավորություն կտան կնքվող պայմանագրերով մանրամասն կարգավորել ,
5. կատարվում են նաև Օրենքի փոփոխությամբ պայմանավորված խմբագրական և տեխնիկական բնույթի այլ փոփոխություններ՝ ուղղված որոշման կիրառման արդյունավետության բարձրացմանը,
6. աշխատանքային միգրանտներին տրամադրվող աջակցության տրամադրման մեխանիզմների կատարելագործման նպատակով սահմանվում են կարգավորումներ, ըստ որի միգրանտին աջակցությունը տրամադրվում է գործատու տնտեսավարող սուբյեկտի միջոցով՝ Նախարարության և միջնորդի միջև պայմանագրին համապատասխան:
2. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ.
Նախագիծը բխում է ՀՀ կառավարության 2021 թվականի օգոստոսի 18-ի N 1363-Ա որոշմամբ հաստատված Հայաստանի Հանրապետության կառավարության 2021-2026 թվականների ծրագրի մի շարք բաժիններով սահմանված քաղաքականության ուղղություններից։ Մասնավորապես՝ 2.3-րդ «Բարձր տեխնոլոգիաներ» բաժնով սահմանված քաղաքականության ուղղություններից: 
3. Լրացուցիչ ֆինանսական միջոցների անհրաժեշտությունը և պետական բյուջեի եկամուտներում և ծախսերում սպասվելիք փոփոխությունները
Նախագծի ընդունումը ՀՀ պետական բյուջեի եկամուտներում և ծախսերում փոփոխությունների չի հանգեցնի։
 4. Նախագծի մշակման գործընթացում ներգրավված ինստիտուտները և անձինք
Նախագիծը մշակվել է ՀՀ բարձր տեխնոլոգիական արդյունաբերության նախարարության կողմից:
5. Ակնկալվող արդյունքը
Նախագծի ընդունման արդյունքում ակնկալվում է ապահովել կառավարության որոշման համապատասխանությունը «Բարձր տեխնոլոգիաների ոլորտի պետական աջակցության մասին» նոր օրենքի փոփոխված դրույթներին, բարձրացնել պետական աջակցության տրամադրման գործընթացի արդյունավետությունը, ապահովել աջակցության տրամադրման գործընթացի առավել թափանցիկ և ավտոմատացված իրականացումը





